**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  6 – 4 – 2023

**ΑΜΑΡΟΥΣΙΟΥ Αρ. Πρ.:** 72

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: Συλλόγους Εκπ/κών Π. Ε. Άνδρου – Κέας – Κύθνου και Σερίφου «Θεόφιλος Καΐρης», Νάξου – Αμοργού και Μικρών Κυκλάδων, Σύρου - Τήνου – Μυκόνου**

**Κοινοποίηση: ΥΠΑΙΘ, Δ/νση Π. Ε. Β΄ Αθήνας, ΔΟΕ, Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**ΨΗΦΙΣΜΑ ΣΥΜΠΑΡΑΣΤΑΣΗΣ ΣΤΟΥΣ ΕΚΠΑΙΔΕΥΤΙΚΟΥΣ ΤΩΝ Σ. Ε. Π. Ε. Άνδρου – Κέας – Κύθνου και Σερίφου «Θεόφιλος Καΐρης»**, **Νάξου – Αμοργού και Μικρών Κυκλάδων**, **Σύρου - Τήνου - Μυκόνου**

**ΕΚΠΤΩΣΗ ΣΤΑ ΕΙΣΙΤΗΡΙΑ ΓΙΑ ΟΛΟΥΣ ΑΝΕΞΑΙΡΕΤΩΣ ΤΟΥΣ ΕΚΠΑΙΔΕΥΤΙΚΟΥΣ**

Λίγες μέρες πριν τις διακοπές του Πάσχα και οι εκπαιδευτικοί βρίσκονται ξανά στην ίδια δυσάρεστη θέση. Μπροστά στο γκισέ των πρακτορείων και προσπαθώντας να αγοράσουν τα ακτοπλοϊκά εισιτήριά τους για να μεταβούν στις ιδιαίτερες πατρίδες τους, **διαχωρίζονται σε νεοδιόριστους/μόνιμους και αναπληρωτές και πληροφορούνται πως η έκπτωση προβλέπεται μόνο για τους αναπληρωτές.** Η συγκεκριμένη κοινή Υπουργική Απόφαση είναι σαφής προσπαθώντας να διχάσει για άλλη μια φορά τους εκπαιδευτικούς.

Γιατί δε δικαιούνται την έκπτωση όλοι οι εκπαιδευτικοί; Μήπως δε στελεχώνουν τα σχολεία και στο πιο μικρό και απομακρυσμένο νησί; Ή μήπως οι αυξήσεις στους μισθούς είναι τόσες που επιτρέπουν τέτοιου είδους αποφάσεις; Ξεχνούν τα αρμόδια Υπουργεία πως, για μια μετάβαση από και προς την ιδιαίτερη πατρίδα του, η οικογένεια ενός εκπαιδευτικού χρειάζεται να δαπανήσει τον μισό μισθό του; Ποια είναι «η διαρκής μέριμνα και η ουσιαστική αναγνώριση του έργου» του συνόλου των εκπαιδευτικών;

**Καλούμε το Υπουργείο Παιδείας για ετήσια καθιέρωση έκπτωσης σε όλα τα μεταφορικά μέσα προκειμένου οι εκπαιδευτικοί, μόνιμοι κι αναπληρωτές, να μετακινούνται από τον τόπο διαμονής τους προς τον τόπο εργασίας τους κι αντίστροφα.** Είναι το ελάχιστο που μπορεί να γίνει, ειδικά τώρα, μέσα σε μια τόσο δύσκολη οικονομική συγκυρία, με τους μισθούς καθηλωμένους, τον πληθωρισμό υψηλό και τις συνεχείς αυξήσεις στην ενέργεια και τα αγαθά πρώτης ανάγκης σε έναν τόσο νευραλγικό νομό όπως είναι ο νησιωτικός νομός των Κυκλάδων.

**Ως Σύλλογος Εκπ/κών Π. Ε. Αμαρουσίου προσυπογράφουμε και στηρίζουμε το παραπάνω ψήφισμα των Σ.Ε.Π.Ε. Άνδρου – Κέας – Κύθνου και Σερίφου «Θεόφιλος Καΐρης», Νάξου – Αμοργού και Μικρών Κυκλάδων, Σύρου - Τήνου – Μυκόνου και καλούμε τις ομοσπονδίες ΔΟΕ και ΟΛΜΕ και όλα τα εκπαιδευτικά σωματεία να στηρίξουν το αίτημά μας αυτό.**

